Í kvöld , mánudag kl. 20 heldur Arnþór Garðarsson , prófessor við Háskóla Íslands , fyrirlestur á Ráðhúsloftinu í Stykkishólmi um skarfa hér við land . Á vef Náttúrustofu Vesturlands segir að tvær tegundir skarfa , dílaskarfur og toppskarfur , eru staðfuglar hér við land á grunnsævi ( innan við 20 m dýpi ) og verpa aðallega á hólmum og skerjum Breiðafjarðar og Faxaflóa . Frá 1998 hefur aldurssamsetning stofnsins verið metin árlega , bæði að haustinu ( september ) og síðla vetrar ( febrúar ) . Frá árinu 2007 er einnig farið að meta varpárangur í einstökum byggðum . Á tímabilinu 1994 - 2007 fjölgaði í dílaskarfsstofninum í heild og voru hreiðrin orðin um 4500 vorið 2007 . Á Gilsfirði og við Barðaströnd er sömu sögu að segja en fækkunin er minni . Arnþór hefur um áratuga skeið rannsakað íslenska fugla , á síðari árum einkum sjófugla . Dílaskarfur hentar að mörgu leyti einkar vel til rannsókna og hefur Arnþór þróað aðferðafræði sem gerir kleift að fylgjast mjög náið með fjölda og varpútbreiðslu dílaskarfa .